Jelaskan Kitaran hidup dari Koronavirus dalam bahasa melayu

Jangkitan bermula apabila glikoprotein pepaku (S) virus ini bersambung dengan pelengkap reseptor sel perumah. Selepas penyambungan berjaya, protease dari sel perumah akan terbelah dan mengaktifkan protein pepaku yang tersambung. Pembelahan dan pengaktifan ini membenarkan kemasukan virus ke dalam sel perumah melalui sama ada endositosis atau penyatuan langsung antara envelop virus dengan membran perumah, namun proses ini bergantung kepada ketersediaan protease sel perumah.

Sewaktu virus ini memasuki sel perumah, zarah virus ini dinyahlapis dan kandungan genom virus ini memasuki sitoplasma sel. Genom RNA koronavirus mempunyai kepala 5' bermetil dan ekor 3' berpoliadenil yang membenarkan RNA virus bergabung dengan ribosom sel perumah untuk proses translasi. Ribosom dari perumah mentranslasi bahagian permulaan dari rangka bacaan terbuka genom virus yang bertindan dan membentuk poliprotein yang panjang. Poliprotein ini juga mempunyai protease tersendiri yang berupaya untuk membelah poliprotein kepada pelbagai protein tak berstruktur.